b'\n_START_ARTICLE_\nHomes sota el Sol\n_START_SECTION_\nResum\n_START_PARAGRAPH_\nHomes sota el Sol narra la hist\xc3\xb2ria de tres refugiats palestins que estan buscant la manera de viatjar des dels camps de refugiats dins Iraq, on no poden trobar feina, a Kuwait, on esperen trobar feina com a peons en el boom del petroli. Els tres homes acorden amb l\'empleat d\'una botiga local ser introdu\xc3\xafts il\xc2\xb7legalment a Kuwait per un conductor. Els homes s\xc3\xb3n tractats sense miraments i s\xc3\xb3n humiliats en el proc\xc3\xa9s, d\'aquesta manera, una vegada tanquen el tracte, s\xc3\xb3n for\xc3\xa7ats a pujar al darrere del cami\xc3\xb3 a trav\xc3\xa9s del desert seguint el cam\xc3\xad que els portar\xc3\xa0 a Kuwait. Per travessar els diversos punts de control que els separen del seu dest\xc3\xad, el conductor diu al tres homes que s\'amaguin al tanc d\'aigua del cami\xc3\xb3 cisterna, al bell mig de la calor sufocant del desert del migdia, mentre el conductor s\'encarrega de la paperassa \xc2\xa0per poder passar.\xc2\xa0Finalment, despr\xc3\xa9s de passar per l\'\xc3\xbaltim punt de control, estant ja molt a prop del seu dest\xc3\xad, Kuwait, el conductor obre el tanc per deixar sortir els homes, amb la mala fortuna de no\xc2\xa0trobar-los vius.\n_START_SECTION_\nVersi\xc3\xb3 cinematogr\xc3\xa0fica\n_START_PARAGRAPH_\nHomes sota el Sol\xc2\xa0ha estat portada al cinema com\xc2\xa0al-Makhduun (L\'Enganyat o L\'Enredat), pel director egipci Tawfiq Saleh una d\xc3\xa8cada m\xc3\xa9s tard de la publicaci\xc3\xb3 del llibre, el 1973. La pel\xc2\xb7l\xc3\xadcula difereix de la novel\xc2\xb7la en el seu final, per decisi\xc3\xb3 del director que volia mostrar que aquest s\'havia d\'adaptar al seu temps, mostrant que els palestins s\xc3\xad que van resistir, ja que en l\'escena final aquests donen cops a la cisterna, mentre a la novel\xc2\xb7la moren en silenci. "Una pel\xc2\xb7l\xc3\xadcula amb el desenlla\xc3\xa7 igual que el de la novel\xc2\xb7la hagu\xc3\xa9s estat incongruent en un moment en qu\xc3\xa8 els moviments de resist\xc3\xa8ncia palestins estaven ja establerts". L\'Organitzaci\xc3\xb3 per l\'Alliberament de Palestina (OLP) i el Front Popular per l\'Alliberament de Palestina van ser fundats el 1964 i el 1967, respectivament. La pel\xc2\xb7l\xc3\xadcula va ser prohibida en diversos pa\xc3\xafsos \xc3\xa0rabs a causa de les seves cr\xc3\xadtiques als seus governs.'